Source: https://www.bbexpert.ro/2ljo949a/eshop/
Timestamp: 2020-02-19 03:21:00+00:00
Document Index: 288718

Matched Legal Cases: ['CCR ', 'ICCJ ', 'ICCJ ', 'CCR ', 'CCR ', 'CCR\n']

20-27 ianuarie 2020 174.644 Numărul de participanți la Pilonul II de pensii repartizați aleatoriu în perioada ... 06-12 ianuarie 2020 1.152.671 Reprezintă numărul de pensionari care au pensia sub 700 de lei 23,26% Ponderea... 23-29 decembrie 2019 1,145,249,791 lei Reprezintă valoarea contribuțiilor pierdute de către bugetul asigurărilor...
O lege proastă și o decizie CCR binevenită
În data de 5 decembrie 2019 Curtea Constituțională a decis că sintagma „precum și daune sănătății propriei persoane” din cuprinsul art.320 alin.(1) din Legea nr.95/2006 este neconstituțională. Decizia este în curs de redactare și urmează să fie publicată în monitorul oficial.
Istoria sintagmei de mai sus începe în anul 2014 când Comisia pentru sănătate și familie din Camera deputaților a reformulat art.313 din Legea nr.95/2006 (devenit în urma republicării art.320) introducând un text cu efecte potențial explozive. Acest text deschidea dreptul furnizorilor de servicii medicale (spitale sau ambulatorii) de a recupera cheltuielile efectuate cu îngrijirea medicală de la pacienții care prin faptele lor au adus „daune sanătății propriei persoane, din culpă”.
Motivarea Comisiei era laconică: „ Pentru clarificarea situaţiei accidentelor rutiere. Asigurarea RCA acoperă cheltuielile medicale ale unor terţi. În formularea propusă, decontarea revine asigurării RCA”.
Ultima modificare a art.320 s-a făcut prin Legea nr.256/2019, intrată în vigoare pe 2 ianuarie 2020. Astfel, forma actuală a acestui articol este următoarea
Art. 320. - (1) Persoanele care prin faptele lor aduc daune sănătăţii altei persoane, precum şi daune sănătăţii propriei persoane, din culpă, răspund potrivit legii şi au obligaţia să repare prejudiciul cauzat furnizorului de servicii medicale reprezentând cheltuielile efective ocazionate de asistenţa medicală acordată. Sumele reprezentând cheltuielile efective vor fi recuperate de către furnizorii de servicii medicale. Pentru litigiile având ca obiect recuperarea acestor sume, furnizorii de servicii medicale se subrogă în toate drepturile şi obligaţiile procesuale ale caselor de asigurări de sănătate şi dobândesc calitatea procesuală a acestora în toate procesele şi cererile aflate pe rolul instanţelor judecătoreşti, indiferent de faza de judecată. Cheltuielile efective ocazionate de asistenţa medicală acordată nu pot fi recuperate de la victimele agresiunilor sau ale accidentelor cu autor neidentificabil, fiind decontate din Fondul naţional unic de asigurări sociale de sănătate (FNUASS).
(2) Furnizorii de servicii care acordă asistenţa medicală prevăzută la alin. (1) realizează o evidenţă distinctă a acestor cazuri şi au obligaţia să comunice lunar casei de asigurări de sănătate cu care se află în relaţie contractuală această evidenţă, în vederea decontării, precum şi cazurile pentru care furnizorii de servicii medicale au recuperat cheltuielile efective în vederea restituirii sumelor decontate de casele de asigurări de sănătate pentru cazurile respective.
Efectele modificărilor din 2014 au fost neașteptate. Spitalele au început să ceară recuperarea cheltuielilor cu serviciile medicale chiar de la victime, atunci când vinovatul agresiunii sau accidentului nu era identificat. Practica neunitară a instanțelor de judecată a dus în 2017 la Decizia nr.22/2017 prin care Înalta Curte de Casație și Justiție a admis un recurs în interesul legii cu referire la art.320 din Legea nr/95/2006.
Astfel, ICCJ a decis că:
În interpretarea şi aplicarea unitară a dispoziţiilor art. 320 alin. (1) din Legea nr. 95/2006, persoana care a suferit o vătămare corporală prin fapta altuia nu poate fi obligată, către furnizorul de servicii medicale, la plata cheltuielilor de spitalizare şi tratament medical de care a beneficiat în cadrul unităţii medicale respective, potrivit legii, în limitele pachetului de bază ori minimal, după caz, în situaţiile în care autorul vătămării nu a fost identificat sau persoana vătămată nu a formulat sau şi-a retras plângerea prealabilă ori a intervenit împăcarea părţilor.
În interpretarea şi aplicarea aceloraşi dispoziţii legale, autorul vătămării poate fi chemat în judecată, pe cale civilă separată, pentru suportarea cheltuielilor de spitalizare şi tratament medical de care a beneficiat persoana vătămată, în limitele pachetului de bază ori minimal, în situaţia în care acesta nu răspunde penal, întrucât a intervenit împăcarea părţilor.
Decizia ICCJ rezolva doar o parte din problemă. Rămâneau în continuare neclare cazurile în care pacienții aveau nevoie de îngrijiri medicale ca urmare, spre exemplu, a unei neglijențe proprii (ex. un accident casnic). Mai mult de-atât, chiar dacă spitalele păreau să se concentreze doar pe cazurile de accidentare, plutea în aer întrebarea dacă nu cumva pacienții ar putea fi obligați să plătească serviciile medicale atunci când ar fi găsiți vinovați pentru starea lor de boală. Practic stabilirea culpei (de către cine?) ar fi anulat calitatea pacientului de asigurat în sistemul public de sănătate și implicit accesul gratuit la servicii medicale.
Din acest motiv Decizia CCR pare să rezolve de principiu orice situație în care un pacient ar putea fi găsit responsabil pentru alterarea propriei sănătăți. Mai multe detalii vor putea fi date după publicarea deciziei în Monitorul Oficial.
In acest moment există pe masa CCR alte 6 dosare care se referă la art.320 din Legea nr.95/2006, unul din acestea având deja termen de judecare în data de 21 ianuarie 2020.
Liliana Bolan
Comunicat CCR
/fotky23541/Comunicat-de-presa-5-decembrie-2019.pdf
20-27 ianuarie 2020
Numărul de participanți la Pilonul II de pensii repartizați aleatoriu în perioada
ianuarie-octombrie 2019
3.348.115
Numărul total de participanți la Pilonul II de pensii repartizați aleatoriu
Ponderea participanților la Pilonul II de pensii repartizați aleatoriu, în numărul total al participanților
Cifrele au fost determinate pe baza raportărilor statistice ale Casei Naționale de Pensii aferente anului 2019.
Conform prevederilor Legii nr.411/2004 care reglementează funcționarea Pilonul II de pensii (pensiile administrate privat):
“Persoana care nu a aderat la un fond de pensii în termen de 4 luni de la data la care este obligată prin efectul legii este repartizată aleatoriu la un fond de pensii de către instituţia de evidenţă. ”
Persoanele obligate să adere la Pilonul II sunt cele în vârstă de până la 35 de ani și care încep să cotizeze la sistemul public de pensii (sunt angajate pentru prima oară). Sunt exceptați de la această obligație salariații din construcții.
06-12 ianuarie 2020
1.152.671
Reprezintă numărul de pensionari care au pensia sub 700 de lei
Ponderea pensionarilor a căror pensie este sub 700 de lei în numărul total de pensionari
Reprezintă indemnizația socială (denumită anterior pensie socială minimă garantată) pe care o primesc pensionarii a căror pensie este mai mică de 704 lei
Cifrele au fost determinate pe baza raportărilor statistice ale Casei Naționale de Pensii aferente lunii
decembrie 2019.
Indemnizația socială este stabilită prin OUG 6/2009. Conform acestui act normativ indemnizația socială se stabilește prin legea bugetului de stat și poate fi modificată prin legile de rectificare a bugetului de stat.
23-29 decembrie 2019
1,145,249,791 lei
Reprezintă valoarea contribuțiilor pierdute de către bugetul asigurărilor sociale de sănătate (FNUASS) ca urmare a scutirii de la plata contribuției la sănătate, acordată salariaților din construcții in baza OUG nr.114/2018
429,468,671 lei
Reprezintă valoarea contribuțiilor pierdute de către fondurile de pensii administrate privat (pilonul II) ca urmare a scutirii de la plata contribuției, acordată salariaților din construcții in baza OUG nr.114/2018
Sumele sunt calculate pentru perioada ianuarie - septembrie 2019 pe baza datelor furnizate de către Casa Națională de pensii (CNPP), respectiv valoarea totală a contribuțiilor datorate de către salariații din construcții pentru sistemul public de pensii, în cuantum de 2,433,655,805 lei.
Obs. Suma de 1,145,249,791 lei poate suferi o corecție în minus ca urmare a indemnizațiilor de concediu medical incluse în baza de calcul (pentru care nu se datorează contribuția la sănătate).
MGRiNzk